(znak)
         Poľská republika
Ministerstvo národnej obrany

									Varšava, 12. máj 2003

J.E. pán Ivan ŠIMKO
minister obrany
Slovenská republika

Vážený pán minister,

rád by som Vás informoval, že Poľsko dostalo ponuku plniť úlohu vedúceho národa v mnohonárodnej divízii v rámci Stabilizačných síl v Iraku a začalo s plnením tejto úlohy. Pozývame Vás, aby ste sa pripojili k tomuto úsiliu.

Mimoriadne nás teší, že vláda Slovenskej republiky vyjadrila svoj predbežný záujem zúčastniť sa v týchto silách.

Berúc na zreteľ uvedené, pozývam predstaviteľov Vašich ozbrojených síl zúčastniť sa na Konferencii o vytvorení síl, ktorá sa uskutoční vo Varšave v dňoch 22. až 23. mája 2003. Tejto konferencii bude predsedať dvojhviezdičkový generál a jej cieľom je dopracovať deklaráciu a upresniť príspevky ozbrojených síl jednotlivých krajín.

V najbližšom čase Vám poskytneme Vyhlásenie o požiadavkách, ktoré bude obsahovať podrobnosti o pripravovanej konferencii.

S úctou,

								(nečitateľný podpis)
								Jerzy Szmajdzińsky